Diari Oficial de la Generalitat Valenciana


Sumari del DOGV 7658, del 16-11-2015 (2015/9283)

ORDRE 6/2015, d'11 de novembre, de la Vicepresidència i Conselleria d'Igualtat i Polítiques Inclusives, per la qual es modifica el termini màxim de justificació de les subvencions per a la promoció de l'accessibilitat establit en l'Ordre 42/2014, de 30 de desembre (DOCV 7440, 12.01.2015), de la Conselleria de Benestar Social, per la qual es regulen les bases per a la concessió d'ajudes i subvencions per a l'atenció a persones amb discapacitat o amb malaltia mental crònica i per a la promoció de l'accessibilitat, i es fa pública la seua convocatòria per a l'any 2015.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2015/11/11/6/dof/vci/html**

### Dades del document

Número de DOGV
:   7658

Data del DOGV
:   16-11-2015

Secció del DOGV
:   I. DISPOSICIONS GENERALS

Número del document
:   2015/9283


Data del document
:   11-11-2015

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Ordre

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * legislació

ORDRE 6/2015, d'11 de novembre, de la Vicepresidència i Conselleria d'Igualtat i Polítiques Inclusives, per la qual es modifica el termini màxim de justificació de les subvencions per a la promoció de l'accessibilitat establit en l'Ordre 42/2014, de 30 de desembre (DOCV 7440, 12.01.2015), de la Conselleria de Benestar Social, per la qual es regulen les bases per a la concessió d'ajudes i subvencions per a l'atenció a persones amb discapacitat o amb malaltia mental crònica i per a la promoció de l'accessibilitat, i es fa pública la seua convocatòria per a l'any 2015. [2015/9283]  
  
PREÀMBUL  
  
L'Ordre 42/2014, de 30 de desembre (DOCV 7440, 12.01.2015), de la Conselleria de Benestar Social, per la qual es regulen les bases per a la concessió d'ajudes i subvencions per a l'atenció a persones amb discapacitat o amb malaltia mental crònica i per a la promoció de l'accessibilitat, estableix en el capítol II del títol I de l'annex I les bases generals de la convocatòria que regula el procediment general per a la concessió de subvencions, i en el títol V de l'esmentat annex es recullen les bases reguladores específiques de les ajudes per a la millora de les condicions d'accessibilitat al medi físic.  
A causa del retard produït en la instrucció i resolució dels expedients d'ajudes per a la promoció de l'accessibilitat (obres), d'acord amb la rellevància que té en aquests que vagen acompanyats de la documentació, l'informe i la valoració de les sol·licituds, reunint les condicions tècniques per a l'adequat suport a la millora de les condicions d'accessibilitat, es fa necessari ampliar el termini màxim inicialment previst per a la presentació i justificació de les despeses en esta línia d'ajudes.  
  
A la vista de les competències assumides per la Vicepresidència i Conselleria d'Igualtat i Polítiques Inclusives, que han sigut desenvolupades en el Decret 152/2015, de 18 de setembre, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, correspon a la Direcció General de Diversitat Funcional, entre les seues competències, fomentar la realització d'activitats, serveis i programes que tendisquen a millorar la qualitat de vida independent de les persones amb discapacitat o diversitat funcional i, en particular, promoure les actuacions necessàries que tendisquen a facilitar l'accessibilitat universal (article 10.2.b de l'esmentat Decret 152/2015, de 18 de setembre).  
En virtut d'això, d'acord amb les facultats que em confereix el Decret 152/2015, de 18 de setembre, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, a proposta del director general de Diversitat Funcional,  
  
  
ORDENE  
  
Article únic. Modificació del termini màxim de justificació de les subvencions per a la promoció de l'accessibilitat (obres)  
Es modifica l'article 82, apartat 3, de l'annex I de l'Ordre 42/2014, de 30 de desembre, de la Conselleria de Benestar Social, per la qual es regulen les bases per a la concessió d'ajudes i subvencions per a l'atenció a persones amb discapacitat o amb malaltia mental crònica i per a la promoció de l'accessibilitat, i es fa pública la seua convocatòria per a l'any 2015, que passa a tindre la redacció següent:  
  
«Article 82. Justificació d'ajudes per a obres  
[...]  
3. El termini màxim de justificació de la totalitat de l'ajuda corresponent a l'exercici per al qual es concedeix la subvenció finalitzarà, en tot cas, el dia 30 de novembre de 2015.»  
  
  
DISPOSICIÓ FINAL  
  
Única. Entrada en vigor  
La present orde entrarà en vigor el dia que es publique en el Diari Oficial de la Comunitat Valenciana.  
Contra el que es disposa en aquesta ordre es podrà interposar, potestativament, recurs de reposició davant del mateix òrgan que l'ha dictada, en el termini d'un mes comptat des de l'endemà de la seua publicació, de conformitat amb el que es preveu en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, de conformitat amb el que es preveu en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa. I això, sense perjudici que la persona interessada puga interposar qualsevol altre que estime pertinent.  
  
  
València, 11 de novembre de 2015  
  
La vicepresidenta del Consell   
i consellera d'Igualtat i Polítiques Inclusives,  
MÓNICA OLTRA JARQUE


Còpia Permalink ELI